1. ΝΟΜΟΣ 5647 της 31 Αυγ./1 Σεπτ. 1932 Περί ιδρύσεως ταμείου λαϊκών αγορών Δια του Ν.Δ. 237/1941, το Ταμείον τούτο συνεχωνεύθη μετά του Ταμείου Άρτου, όπερ όμως κατηργήθη δια του Β.Δ. 9/26 Φεβρ. 1951 περί καταργήσεως του Ταμείου ΄Αρτου (5.Γζ.2) Κατά την παρ.2 του άρθρ.2 του Β.Δ/τος τούτου, οι κατά το άρθρ.3 Α.Ν. 1470/1938 πόροι του Ταμείου Λαϊκών Αγορών Αθηνών-Πειραιώς αποτελούν εφεξής έσοδον του Ταμείου τούτου εξ ου καταβάλλονται άπασαι αι δαπάναι λειτουργίας αυτού. Με το άρθρ.33 του Νόμ. 2000/24-24 Δεκ. 1991 (ΦΕΚ Α΄ 206) (διόρθ. σφάλμ. στο ΦΕΚ Α΄ 6/30-1192), Τόμ. 13Β, σελ. 778,609, ορίστηκε ότι: 1.Aπό της ενάρξεως της ισχύος των Π.Δ/των της παρ.1 του άρθρ.60 του Νόμ. 1622/1986, όπως ισχύει, καταργείται το Ταμείο Λαϊκών Αγορών, που ιδρύθηκε με το Νόμ.5647/1932 και μεταφέρεται στο Υπουργείο Εμπορίου το προσωπικό, με τις αντίστοιχες θέσεις τους, που υπηρετεί στο φορέα αυτόν κατά το χρόνο της κατάργησής του. 2.Από της, κατά την προηγούμενη παράγραφο, μεταφοράς του προσωπικού του Ταμείου Λαϊκών Αγορών στο Υπουργείο Εμπορίου η δαπάνη της μισθοδοσίας του βαρύνει το Υπουργείο αυτό. 3.Η περιουσία του Ταμείου Λαϊκών Αγορών με την επιφύλαξη της προηγούμενης παραγράφου, περιέρχεται στο Υπουργείο Εμπορίου. Με π.δ/τα, που εκδίδονται με πρόταση του Υπουργού Εμπορίου, ρυθμίζονται τα ειδικότερα θέματα, που αφορούν τη διαδικασία και τον τρόπο εκκαθάρισης της περιουσίας του Ταμείου Λαϊκών Αγορών, καθώς και κάθε άλλη λεπτομέρεια εφαρμογής του άρθρου αυτού. ΄Αρθρ.1.-(Καταργήθηκε από το άρθρ.9 του Π.Δ. 489/15-23 Δεκ. 1987, ΦΕΚ Α΄ 226, κατωτ. αριθ. 37). Τα άρθρ.2-8 τροποποιηθέντα υπό των: α)ν. 6257 της 25/29 Αυγ. 1934 περί τροποποιήσεως και συμπληρώσεως του ν. 5647 της 31 Αυγ./7 Σεπτ. 1932 περί ιδρύσεως ταμείου λαϊκών αγορών. β)Α.Ν. της 28/28 Μαΐου 1935 περί καταργήσεως του ν. 6257 και γ)ν. 6451 της 10/18 Ιαν. 1935 περί τροποποιήσεως και συμπληρώσεως του ν. 5647 περί ιδρύσεως ταμείου λαϊκών αγορών, κατηργήθησαν υπό του άρθρ.30 Α.Ν. 1470/1938. Εις εκτέλεσιν δε των άρθρ.4 και 8 εξεδόθησαν τα κάτωθι Π.Δ/τα: α)Π.Δ. της 28/29 Σεπτ. 1932 περί συστάσεως ειδικού ταμείου λαϊκών αγορών Αθηνών-Πειραιώς και περιχώρων, β)Π.Δ. της 28/29 Απρ. 1933 περί συμπληρώσεως και τροποποιήσεως του από 28/29 Σεπτ. 1932 Π.Δ/τος περί ταμείου λαϊκών αγορών κλπ., άτινα καταργήθησαν υπό του αυτού άρθρου 30 του ως άνω Α.Ν. 